"Călăul de boschetari" va fi eliberat din închisoare. Românul care a comis 11 crime și-a ispășit pedeapsa
Grigore Bota, cunoscut și drept "Călăul de boschetari", va fi eliberat în curând după ce și-a ispășit pedeapsa pentru cele 11 crime comise.
Maramureșeanul Grigore Bota a stat în închisoare 25 de ani. Pe când avea 41 de ani, acesta a fost prins după ce a omorât 11 oameni ai străzii și condamnat la închisoare pe viață, scrie BZI.
Bărbatul ar fi avut în vedere și o a 12-a victimă, însă aceasta a reușit să scape și a alertat poliția.
În prezent, bărbatul de 65 de ani a solicitat reducerea pedepsei la 25 de ani de închisoare pe baza vârstei. În noiembrie 2024, Tribunalul Maramureș a accpetat reducerea pedepsie și a emis un nou mandat de executare a pedepsei cu închisoarea care va expira pe 5 aprilie.
Bota se află în Penitenciarul Baia Mare, unde execută pedeapsa în regim semideschis. Acesta are probleme de sănătate și primește o pensie de invaliditate din partea statului. A urmat un program de reeducare și a primit recompense pentru comportamentul său din închisoare.
În trecut, bărbatul a fost cofetar-patiser până în 1989, ulterior devenind brancardier la Policlinica nr.2 din Baia Mare. El a fost arestat și închis pe 22 august 2000.